Maakuntien yhteisen taloustiedon määrittelyryhmä

Aika 1.11.2016 kello 10:30-12:30

Paikka Valtiovarainministeriö, Mariankatu 9, neuvotteluhuone Nousukausi

Projektiryhmä: x Vesa Lappalainen, VM/KAO, (puheenjohtaja)

x Jani Heikkinen, VM/JulkICT

x Markku Mölläri, VM/KAO

x Mikko Nygård, STM

Hanna-Mari Talka, SM

Pauliina Pussinen, VM/HO

x Tuomo Mäki, VM/BO

x Katja Rimpilä, Helsingin kaupunki

x Jussi Lind, Helsingin kaupunki

x Kari Janhonen, Pohjois-Savon sairaanhoitopiirin kuntayhtymä (varajäsen Marja-Leena Kauppinen)

x Jari Aho, Pohjois-Karjalan maakuntaliitto

x Atte Virtanen, Tilastokeskus

x Karen Asplund, Tilastokeskus

Marja-Liisa Ylitalo, Suomen Kuntaliitto

x Mikko Mehtonen, Suomen Kuntaliitto

x Satu Villa, Maaseutuvirasto

x Johanna Sommarberg, KEHA (varajäsen Anu Jänkälä, TEM)

x Mikko Peltola, THL

x Niina Huotari, VM/JulkICT (sihteeri)

1. **Kokouksen avaus, työryhmän jäsenten esittäytyminen ja pysyvien asiantuntijoiden nimeäminen (Vesa Lappalainen, VM)**

Vesa Lappalainen avasi työryhmän ensimmäisen kokouksen. Pidettiin työryhmän jäsenten lyhyt esittäytymiskierros. Ryhmän pysyvät asiantuntijat ovat Pasi Leppänen, Minna-Marja Jokinen ja Marja Paavonen.

1. **Maakuntalaki, keskeiset piirteet ja suuntaviivat työryhmän työlle (Minna-Marja Jokinen, VM)**

Minna-Marja Jokinen esitteli sote- ja maakuntalain keskeisiä kohtia. Erityisesti maakunnan oikeudelliselta asemaltaan erilaisten toimijoiden vaikutukset tulee huomioida, kun suunnitellaan talousraportoinnin puitteistoa. Työryhmän ensimmäiset luonnokset pitäisi olla valmiina keväällä 2017.

1. **Kuntien talouden hallintaan ja ulkoiseen raportointiin käytettävät määritykset ja niiden soveltaminen maakuntiin (Jani Heikkinen, VM)**

Jani Heikkinen esitteli Kuntatieto-ohjelmassa tehtyjä ja parhaillaan työn alla olevia tuotoksia. Näitä tuotoksia voidaan käyttää pohjana myös maakuntien talousraportoinnissa. Tililuettelon osalta on olemassa soten näkökulmasta tehty dokumentti, joka pohjautuu JHS tililuetteloon. Tätä voidaan käyttää myös tämän työryhmän työssä.

1. **Kuntayhtymien taloustiedon nykytila (Pasi Leppänen, Tampereen yliopisto)**

Pasi Leppänen esitteli kuntien ja kuntayhtymien kirjanpitomallia ja sen soveltuvuutta maakuntien kirjanpitomalliksi. Erityisesti esityksessä nostettiin esiin asioita, joihin tulisi erityisesti kiinnittää huomiota, jotta tiedon laatu saataisiin varmistettua maakuntien osalta.

1. **Työryhmän työn organisointi ja aikataulutus**

Työn suunnittelussa tulee huomioida Minna-Marjan esityksessä esiin nostettu aikataulutavoite eli keväällä työryhmän tulisi saada valmiiksi ensimmäiset luonnokset. Pohjois-Savon sairaanhoitopiirin kuntayhtymässä työstettyyn soten näkökulmasta tehtyyn tililuetteloon, joka pohjautuu JHS tililuetteloon olisi hyvä perehtyä ja käyttää sitä pohjadokumenttina maakuntien tililuetteloa tehtäessä. Asetuksen sisältöä tulisi myös ruveta pikaisesti hahmottelemaan samoin kun sen suhdetta muuhun ohjaukseen. Mikko Mehtonen voisi esitellä Kuntaliiton kustannuslaskennan opasta seuraavassa kokouksessa. Tämä dokumentti voisi toimia aineistona maakuntien kustannuslaskennan määrittelyssä. Kuntaliitto ja THL voisivat myös vertailla kustannuslaskennan ohjeistuksiaan.

1. **Seuraava kokous**

Seuraava kokous pidetään 18.11. klo 13-15. Kokoukseen on mahdollista osallistua myös etänä Lyncin välityksellä.

Jakelu JulkICTwiki, projektiryhmän työhön osallistuvat